CELEX: C2006/249/37
Language: fi
Date: 2006-10-14 00:00:00
Title: Asia T-227/06: Kanne 25.8.2006 — RSA Security Ireland v. komissio

14.10.2006   
            
            
               FI
            
            
               Euroopan unionin virallinen lehti
            
            
               C 249/15
            
         Kanne 25.8.2006 — RSA Security Ireland v. komissio
   (Asia T-227/06)
   (2006/C 249/37)
   Oikeudenkäyntikieli: englanti
   Asianosaiset
   
      Kantaja: RSA Security Ireland Ltd (Shannon, Irlanti) (edustajat: barrister B. Conway ja Solicitor S. Dalay)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               komission 16.6.2006 antama asetus (EY) N:o 888/2006 on kumottava, koska kantajan tuotetta ei siinä luokitella yhdistetyn nimikkeistön tariffiluokittelua varten tuotteen objektiivisten ominaispiirteiden ja ominaisuuksien perusteella
            
         
               —
            
            
               vaihtoehtoisesti komission asetus (EY) N:o 888/2006 on kumottava, koska komissio antoi sen toimivaltansa ylittäen ja/tai olennaisten menettelymääräysten vastaisesti
            
         
               —
            
            
               yhteisöjen tuomioistuimen on todettava, että tuotteen tariffiluokittelu on määritettävä sen sisäisten ominaispiirteiden perusteella, joista ilmenee, että kantajan tuote on luonteeltaan automaattinen tietojenkäsittelykone ja täten luokiteltava yhdistetyn nimikkeistön nimikkeeseen 8471
            
         
               —
            
            
               vaihtoehtoisesti yhteisöjen tuomioistuimen on todettava, että kantajan tuotteen ratkaiseva ominaispiirre on sen erityinen kyky tuottaa ja suorittaa matemaattisia laskutoimenpiteitä, jotka käyttäjä täsmentää ostohetkellä, ja täten se on luokiteltava yhdistetyn nimikkeistön nimikkeen 8470 mukaiseksi laskukoneeksi
            
         
               —
            
            
               yhteisöjen tuomioistuimen on todettava, että tuotteiden luokittelua yhteisöjen tullitarkoituksia varten hyväksyttyjen luokittelusääntöjen mukaan kantajan tuotteen ratkaiseva ominaispiirre ei ole ominaisuus, jossa on kyse turvalaitteesta tai siitä, että sen avulla pääsee käyttämään automaattiseen tietojenkäsittelykoneeseen tai muualle tallennettuja tiedostoja
            
         
               —
            
            
               kantajalle on velvoitettava suoritettavaksi korkoineen ne tullit, jotka se on maksanut tuodessaan kyseistä tuotetta yhteisöön sen jälkeen kun komission asetus (EY) N:o 888/2006 tuli voimaan
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja tuo yhteisöön ja myy siellä ”RSA SecurID authenticator” -nimistä tuotetta. Yhtiö vaatii kumottavaksi komission asetusta N:o 888/2006 (1), jolla kyseinen tuote luokiteltiin yhdistetyn nimikkeistön nimikkeeseen 8543.
   Kantaja väittää, että kun komissio antoi asetuksen (EY) N:o 888/2006, se ei identifioinut tuotteen ratkaisevaa ominaispiirrettä, ja että se luokitteli tuotteen asetuksen N:o 888/2006 liitteessä olevassa tavaroiden kuvauksessa virheellisesti ”turvalaitteeksi” ja laitteeksi, ”joka mahdollistaa automaattiseen tietojenkäsittelykoneeseen tallennettujen tiedostojen käytön”. Kantaja väittää, että nämä virheet ovat oikeudellisia virheitä, joiden johdosta asetus on kumottava.
   
      (1)  Tiettyjen tavaroiden luokittelusta yhdistettyyn nimikkeistöön 16 päivänä kesäkuuta 2006 annettu komission asetus (EY) N:o 888/2006 (EYVL L 165, s. 6).